OpenLLM-France/wikimedia huggingface dataset:
# Frederiko Gilen III.a Prusiakoa

Frederiko Gilen III.a Prusiakoa (Potsdam, 1770eko abuztuaren 3a - Berlin, 1840ko ekainaren 7a) 1797tik 1840ra bitarteko urteetan Prusiako erregea izan zen.

## Bizitza

Frederiko Gilen Potsdamen jaio zen 1770eko abuztuaren 3an, Frederiko-Gilen II.aren semea eta oinordekoa zelarik. 1793an, Luisa Mecklenburg-Strelitzekoarekin ezkondu zen. 1810ean alargundu zen, eta Augusta Harrach kondesarekin ezkondu zen 1824an.
Rhineko konfederazioaren sorrerak kezkatuta, eta Hannover bereganatu ez zuenez gero, Alexandro tsarrak Frantziaren kontrako gerrara eraman zuen 1806an. Napoleonek Jenan eta Auerstädten zapaldu zuen Prusia eta, frantsesak Berlinen sarturik, Prusiak bere lurraldeen erdiak galdu zituen Tilsiteko hitzarmenaren ondorioz. Berlingo Unibertsitatea 1809an sortu zuen. 1815ean, Vienako Batzarrari esker, lehengo lurrez gainera, Rhin aldea eskuratu zuen Prusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q37134
* Multimedia: Friedrich Wilhelm III of Prussia / Q37134
# Iruñeko Hiri Gorputza

Iruñeko Hiri Gorputza (gaztelaniaz: Cuerpo de Ciudad) Iruñeko Udalaren irudi den segizio zeremoniala da, jatorri duena Batasunaren Pribilegioan (1423) eta mendeetan zehar protokolo eta antolamendu tradizional bat hartu duena.
Segizioa zabala edo murriztua izan daiteke. Segizio zabalean, kide guztiek hartzen dute parte, barne daudelarik musikariak, dantzariak eta konpartsa, eta murriztuan, aldiz, muin-muineko elementuek, besterik ez: hiriaren sinboloek eta udalbatzak. Batzuetan, Iruñeko Hiri Gorputza modu autonomoan aritzen da, eta beste askotan, berriz, festako eta izaera erlijiosoko jardueretan integratzen da.
Iruñeko Hiri Gorputzak hiriaren irudia ordezkatzen du urteko festa-zikloan:
* Bost Zaurien Botoa berritzea (Ostegun Santua)
* Sanfeminetako Bezperetako Martxa (uztailak 6)
* San Ferminen prozesioa (uztailak 7)
* San Ferminen Zortziurrena (uztailak 14)
* Batasunaren Pribilegioa (irailak 8)
* Done Saturdiren prozesioa (azaroak 29)
Iruñeko Udalak aho batez erabaki zion Nafarroako Gobernuari 2021eko maiatzaren 6an interes kulturaleko ondasun deklara zezala Hiri Gorputza. Nafarroako Gobernuak, bere aldetik, interes kulturaleko ondasun immaterial deklaratu zuen 2023ko urtarrilaren 25ean.

## Deskripzioa

Formatu zabalean, hauek dira Hiri Gorputzeko kideak, segizioan hartzen duten lekuaren hurrenkeraren arabera zerrendatuak, hasieratik amaierara, jai giroan hasi eta gaur egun forma solemne edo instituzional bihurtu direnak:
* Buruhandiak, kilikiak eta zaldikoak.
* Erraldoiak (europarrak, asiarrak, afrikarrak eta amerikarrak, lehenbizi gizonezkoa eta ondoren emakumezkoa, ordena tradizional horretan), bakoitza bere gaiteroen taldeak lagunduta, erregina amerikarra izan ezik, hura txistularien laguntzaz dantzatzen baita.
* Makilaria, dantzariak, gorriak eta banderariak.
* Txistulariak.
* Tinbalak eta klarinak.
* Iruñeko bandera eta borladunak.
* Mazodunak.
* Libreak.
* Korporazioa galaz jantzita.
* Alkatea eta alkateordeak.
* Foruzaingoko buruak.
* Iruñeko Udaltzaingoa galaz jantzita.
* La Pamplonesa banda.
Publikoa ere ezinbesteko osagaia da, segizioaren ondoan dauden herritarrak, batere hesirik gabe, han gertatzen ari denaren irudikapen dimentsioa bere presentziaz berresten dutenak, eta segizioari nortasun balioa ematen dion komunitate emozional baten parte direnak.

## Alde materiala eta immateriala

Iruñeko Hiri Gorputzak dimentsio material bat ere badu berari atxikia, bai higiezinen arlokoa, bai higigarria ere. Lehena, zalantzarik gabe, udaletxea da, Hiri Gorputzaren irteera guztiak hasten eta amaitzen diren tokia, eta segizioaren jai giroko atala biltzen den plaza barne dela.
Ondasun immaterialetik bereizi ezin diren osagai higigarriei dagokienez, guztiak ezin dira ondaretzat hartu, eta guztiak ez dira Udalaren jabetzakoak zehazki. Honako kategoria hauetan sailkatzen dira:
* Jantziak.
* Musika tresnak.
* Hiriaren ikur kolektiboak.
* Boterearen eta autoritatearen banakako sinboloak.

## Ikus, gainera

* Iruñeko erraldoi eta buruhandien konpartsa

## Kanpo estekak

* Datuak: Q117462702
* Multimedia: Cuerpo de Ciudad de Pamplona-Iruña / Q117462702
# Vancouverreko ur-zentroa

Vancouverreko Ur-Zentroa (ingelesez: Vancouver Aquatic Centre) kirol gune estalia da, 50 metroko igerilekua duena, 1974 urtean eraikia. 2023an instalazioak berritzeko kontratu bat adjudikatu zuten, eta proiektua osatzeko zazpi urte behar izatea espero da.
Guneak honako hauek ditu:
* 50 m luzeko igerilekua
* Haur txikientzako igerilekua
* Tranpolinekin jauziak egiteko eremu sakona.
* Jacuzzi bat
* Sauna bat
* Muskulazio gela bat

## Erreferentziak

* ↑ Vancouver Aquatic Centre renewal. .
* ↑ Architect gets $13M contract to design new Vancouver aquatic centre. 13 September 2023.
* ↑ Vancouver, City of. «Vancouver Aquatic Centre renewal» vancouver.ca.

## Kanpo estekak

* Datuak: Q130413865
* Multimedia: Vancouver Aquatic Centre / Q130413865
# Pablo Álvarez Fernández

Pablo Alvarez Fernandez (Leon, 1988) aire-ingeniari eta astronauta espainiarra da. 2022ko azaroan, Europako Espazio Agentziak (ESA) astronauta titular gisa hautatu zuen, eta 2024ko apirilean graduatu zen.
Leonen jaioa, bere familia Omañatik dator. 2009an ingeniaritza aeronautikoan graduatu zen Leongo Unibertsitatean, eta 2011n ingeniaritza aeroespazialean masterra lortu zuen Varsoviako Unibertsitate Politeknikoan. 2011tik 2017ra, ingeniari gisa lan egin zuen Airbus eta Safran abiazio-programa batzuetan, Espainian, Erresuma Batuan eta Frantzian. Besteak beste, A350, A380, Boeing 777 eta COMAC C919 proiektuetan aritu zen.
2022ko azaroan, Europako Espazio Agentziak (ESA) titular hautatu zuen 2022ko astronauten promozioan, eta Sara García Alonso lehoiztarra ere hautatu zuten.
2024ko apirilaren 22an ESAko astronauta gisa graduatu zen Kolonian, 22 500 hautagairen baino gehiagoren promozio baten artean. Hala, Espainiako bigarren astronauta bihurtu zen, 1993an Pedro Duque graduatu zenetik.

## Erreferentziak

* ↑ «ESA presents new generation of astronauts» www.esa.int.
* 1 2 3 Domínguez, Nuño. (2024-04-22). «Pablo Álvarez ya es el primer astronauta español en 31 años» El País.
* ↑ Domínguez, Marc Bassets, Nuño. (2022-11-23). Pablo Álvarez y Sara García, primeros candidatos a astronautas españoles de la ESA en 30 años. .
* ↑ Uribe, Jesús María López de. (2022-11-23). Un leonés y una leonesa seleccionados como los astronautas españoles de la Agencia Espacial Europea. .
* ↑ Murias de Paredes homenajeará a su astronauta: «Demuestra que los omañeses somos peleones». 2022-11-23.
* ↑ Los leoneses Pablo Álvarez y Sara García, primeros astronautas españoles en 30 años tras Pedro Duque. 2022-11-23.
* ↑ Pablo Álvarez, el hombre que buscaba la vida escondida en Marte. .
* ↑ El leonés Pablo Álvarez será el primer astronauta español en 30 años. 2022-11-23.

## Kanpo estekak

* Datuak: Q115388535
* Multimedia: Pablo Álvarez Fernández / Q115388535
# Pedro Duque

Pedro Francisco Duque Duque (Madrid, Espainia, 1963ko martxoaren 14a - ) ingeniari espainiarra da, Espainiako lehen astronauta izateagatik ezaguna. 2018ko ekainaren 6n Espainiako Zientzia eta Ikerketa Ministro izendatu zuten.
Ingeniaritza Aeronautikoa ikasi zuen Madrilgo Unibertsitate Politeknikoan, 1986an. GMV eta Europako Espazio Agentzian (ESA) lan egin zuen sei urtez eta 1992n astronauta izateko hautagai izendatu zuten. Errusian eta Ameriketako Estatu Batuetan prestatu ostean, STS-95 misioan parte hartu zuen, ESAren esperimentuak neurtzen. 2003an Nazioarteko Espazio Estazioan ere egon zen.
Espainiako astronauta bakarraz zen, 2022ko ESAren astronauten promozioan Pablo Álvarez Fernández eta Sara García Alonso hautatu izan arte.

## Erreferentziak

* ↑ (Ingelesez) «Pedro Duque» www.esa.int (Noiz kontsultatua: 2024-11-26).
* ↑ (Ingelesez) «ESA presents new generation of astronauts» www.esa.int (Noiz kontsultatua: 2024-11-26).

## Kanpo estekak

* Datuak: Q448547
* Multimedia: Pedro Duque / Q448547
# Omaha hondartza

Omaha hondartza, ingelesez: Omaha Beach, 1944ko ekainaren 6an, Normandiako lehorreratzean eta Aliatuen alemaniarrek okupatutako Frantziaren inbasioan, lehorreratze gune nagusienetako batek jasotako kode izendapena da. Hondartza Mantxako kanalan dago eta 8 kilometro luze ditu, ekialdean Sainte-Honorine-des-Pertes udalerritik mendebaldeko Vierville-sur-Mer udalerrira hedatuz.

## Kanpo estekak

* Datuak: Q464257
* Multimedia: Omaha Beach / Q464257
# Perestxepinako altxorra

Perestxepinako altxorra (errusieraz: Перещепинский клад, ukraineraz: Перещепинський скарб, bulgarieraz: Съкровище от Мала Перешчепина) Volkerwanderung garaiko bizantziar, bulgariar, sasandar eta abaroar objektuen biltegi nagusia da.
1912an aurkitu zuen gordetegia Mala Perestxepina herrian (Poltavatik 13 km-ra, Ukraina) artzain batek. Urreztatutako ontzi batekin estropezu egin eta Kubraten hilobira erori zen artzaina. Kubrat Bulgaria Handiaren sortzailea eta Asparuhen aita (Bulgariako Lehen Inperioaren sortzailea) izan zen. Altxorra Aleksey Bobrinsky kondearen begiradapean atera zen. Arkeologo ospetsua zen Bobrinsky, eta 1914an argitaratu zuen deskribapena.
Altxorrak 800 pieza baino gehiago ditu, San Petersburgoko Hermitage Museoan gordeta. Zilarrezko 19 ontzi eta urrezko 16 ontzi daude, rhyton nabarmen bat eta beste baten hondakinak barne. Museoaren webgune ofizialak honi buruz hitz egiten du
   urrezko estaldura duen objektu bat, eraztun-formako eta urrezko amaiera duen ezpata ondo kontserbatua eskutokian eta zorroan… urrezko bitxigintza — torke bat, belarritako bat, zazpi besoko eta zazpi eraztun harri preziatuen inkrustazioekin (amatistak, zafiroak, tigre-begiak, granateak, harkaitz-kristala eta esmeraldak)… eta urrezko plaka karratuak eraikuntza baten estaldurarako”.
Urreak 25 kilo baino gehiago pisatzen du guztira, eta zilarrezko objektuek 50 kilo.
Aurkikuntzarik interesgarrienen artean, Bizantzioko urrezko txanponez egindako lepoko bat dago, Maurizio (582–602) enperadorearen erregealditik Konstante II.areneraino (641–668) datorrena. Horrez gain, Xapur II.aren (309–379) irudia duen plater sasandar bat dago, eta Tomiseko gotzainaren VI. mendeko inskripzioa duen plater bizantziar bat.
Sobietar Entziklopedia Handiak altxorra "Bizantzioren kontrako eraso batean" ustez objektuak arpilatu zituen "buruzagi eslaviar" bati egozteko gogotsu zegoen arren, jakintsu asko ados daude altxorrak Kubraten hilobia markatzen duela, bulgariarrek bermatutako lehen khana. Konklusio hau Kubraten zigiluaren aurkikuntzan oinarritzen da, "Houvr(a)tou patr(i)k(iou)" inskripzioarekin, Heraklioren gortean izan zuen patrizio estatusa adieraziz. Pereshchepinako altxorra Bulgaria Handia Zaharreko kulturaren adierazpen bizienetako bat da.

## Kanpo estekak

* Khan Kuvrat's grave (ilustrazioekin).
# Shichinin no samurai

Shichinin no samurai (japonieraz: 七人の侍, euskaraz "Zazpi samurai") 1954ko Akira Kurosawaren filma da, milizien izen ona hobetzeko helburuarekin egin zuen filma. Veneziako zinemaldian, Urrezko Lehoi bat irabazi zuen.
Film horretan oinarriturik, 1960an The Magnificent Seven film ospetsua eta 2016ko izenburu bereko berregokitzapena egin zituzten.

## Laburpena

Oharra: Atal honek istorio osoa edo amaiera argitzen du.
Samurai talde batek nekazari herrixka bat urtero bisitatzen du haien aberastasunak kentzeko. Nekazariek gosea eta txirotasuna gehiago ezin jasanik, ronin (jaunik gabeko samurai) talde bat janari truke alokatzen saiatu dira. Lanaren arriskua eta sari eskasa dela eta, asko kostatu zaie haientzat lan egin nahi duen inor aurkitzea. Azkenean zazpi gizon elkartzea lortu dute. Zazpiok herria etsaiei aurre egiteko antolatu dute eta gehienek beren lana egiteko bizia eman dute. Azkenean, irabazle bakarrak nekazariak dira.

## Pertsonaia nagusiak

* Toshirō Mifune (Kikuchiyo) samuraia izan nahi duen nekazaria.
* Takashi Shimura (Kanbei) zazpi samuraien burua.
* Daisuke Kato (Shichiroji)
* Ko Kimura (Katsushiro) samurai ikaslea.
* Minuro Chiaki (Heihachi)
* Seiji Miyaguchi (Kyuzu) ezpatadari trebea
* Yoshio Inaba (Gorobei)

## Ezaugarri berezia

Slow motiona erabili zuen lehen filma da.

## Kanpo estekak

* Datuak: Q189540
* Multimedia: Seven Samurai / Q189540
# Lukavica (Zvolengo barrutia)

Lukavica Eslovakiako udalerri bat da, Zvolengo barrutian kokatuta. 5,16 km²ko azalera du eta 203 biztanle 2017ko datuen arabera.

## Historia

Idatzizko lehen aipamena 1389. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1044869
* Multimedia: Lukavica, Zvolen District / Q1044869
# Europako Parlamentuko talde politikoak

Europako Parlamentuko talde politikoa, legealdi bakoitzean 25 diputatu edo gehiago biltzen duen barne antolakuntza funtzionalari deitzen zaio. Taldeko diputatuak gutxienez Batasuneko estatu kideen laurdena ordezkatu behar dute, gertutasun ideologikoaren irizpidearen arabera elkartzen dira eta eraketan adostutako barne arauak betetzea onartzen dute. Antolakuntza mota honek Parlamentuaren funtzionamendua errazten du, izatez, ikuspegi ideologikoak multzokatzen baititu eta gehiengo eta gutxiengoen osaketa ahalbidetzen baitu.

## 2016ko talde politikoak

| Talde Politikoa | Eserlekuak |
| Europako Alderdi Popularra taldea (EPP Group) Europako Alderdi Popularra (213) Europaren aldeko Liberalen eta Demokraten Aliantza (5) Independenteak (2) | 220 / 751 |
| Sozialista eta Demokraten Aliantza Aurrerakoia (S&D) Europako Alderdi Sozialista (184) Independenteak (7) | 191 / 751 |
| Europako Kontserbadore eta Erreformisten taldea (ECR) Europako Kontserbadoreen eta Erreformisten Aliantza (42) Askatasuna eta Demokraziaren Aldeko Europako Mugimendua (6) Europako Aliantza Askea (4) Europako Kristau Higikunde Politikoa (3) Europaren Aldeko Liberalen eta Demokraten Aliantza (1) Independenteak (14) | 70 / 751 |
| Europarako Liberalen eta Demokraten Aliantza taldea (ALDE) Europaren Aldeko Liberalen eta Demokraten Aliantza (42) Europako Alderdi Demokrata (12) Independenteak (14) | 68 / 751 |
| Europako Ezker Unitarioa/Iparraldeko Ezker Berdea talde konfederala (GUE/NGL)  Europako Ezkerraren Alderdia (30) Iparraldeko Ezker Berdea (2) Demokrazien Europaren Aldeko Aliantza (1) Independenteak (19) | 52 / 751 |
| Berdeak / Europako Aliantza Askea taldea (Greens-EFA) Europako Alderdi Berdea (36) Europako Aliantza Askea (7) Europako Alderdi Pirata (1) Iparraldeko Ezker Berdearen Aliantza (1) Independenteak (5) | 50 / 751 |
| Askatasunaren eta Demokrazia Zuzenaren Europa (EFDD) Askatasunen eta Demokraziaren Europaren aldeko Mugimendua (2) Independenteak (46) | 48 / 751 |
| Izenik eman gabe (NI) Askatasunaren Aldeko Europako Aliantza (37) Europako Fronte Nazionala (4) Mugimendu Nazionalen Europako Aliantza (3) Independenteak (8) | 52 / 751 |

## Kanpo-estekak

* Datuak: Q779079
* Multimedia: European Parliament party groups / Q779079
# Veľká Lehota

Veľká Lehota Eslovakiako udalerri bat da, Žarnovicako barrutian kokatuta. 18,61 km²ko azalera du eta 1100 biztanle 2017ko datuen arabera.

## Historia

Idatzizko lehen aipamena 1355. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1072433
* Multimedia: Veľká Lehota / Q1072433
# Ados Teatroa

    Artikulu hau antzerki taldeari buruzkoa da; musika taldea gaitzat duena beste hau da: «Ados (musika taldea)»
Ados Teatroa 1994an sorturiko euskal antzerki talde bat da Astigarragan egoitza duena. Garbi Losada da antzerki zuzendaria, Jose Antonio Vitoria ekoizle exekutiboa eta Leyre Ortiz arduratzen da ekoizpenaz.

## Ibilbidea

1995. urtean ekoiztu zuten lehenengo ikuskizuna Robinso Crusoe, dirulaguntzarik gabe. Garbi Losadak zuzendu zuen eta Koldo Losadak antzeztu.
Gerora ezagun egin diren aktore ugari aritu izan dira Ados Teatroan, hala nola: Koldo Losada, Nagore Aranburu, Olatz Beobide, Mikel Laskurain, Aitziber Garmendia, Isidoro Fernandez, Miren Gojenola, Martxelo Rubio, Asier Hormaza, Elena Irureta, Kandido Uranga, Gorka Otxoa, Ainhoa Aierbe, Sara Cozar, Iñake Irastorza, Miren Ibarguren, Ane Gabarain, Klara Badiola, Karra Elejalde, Oscar Terol, Carlos Sobera, Juan José Ballesta, Álvaro de Luna... Aktoreak ugariak izan arren Garbi Losada bera izan da antzezlan ia guztiak zuzendu eta egokitu dituena.

## Antzezlanak

* Robinson Crusoe (1995)
* Lamiak (1996)
* Desperrados (1998)
* Manolito Gafotas / Manolito Laubegi (1999)
* Gus eta Gas (2000)
* Kokoroko (2002)
* John Wayneren laguna (2002)
* Kikirisalda, Barrearen sukaldariak (2003)
* Las mujeres de verdad tienen curvas (2003)
* El Decamerón (2004)
* Como agua para chocolate (2004)
* Einstein (2005)
* El vendedor de tiempo (2006)
* El jefe de todo esto (2007)
* Lola ikusten baduzu, esan aberatsa dela (2008)
* Emotikon (2009)
* Einstein, italiarrean (2010)
* La guerra de los Rose (2010)
* Wilt. Panpina puzgarriaren hilketa (2011)
* Xuxurlariak (2011), kale antzerki ibiltaria.
* Emaztegaiaren semea (2013)
* El nombre de la rosa (2014), hainbat talderen arteko ekoizpena: Ados Teatroa, Tres Tristes Tigres, Al Revés Producciones eta La Nave Producciones.
* Figuranteak (2014), Carlos Zabalak zuzendua.
* El hijo de la novia (2014)
* Maitasunaren ostean maitasuna (2014)
* Zapatila gorridun mutikoa (2015)
* LadyDi García (2016)
* Lu eta Le (2016)
* Idiot Txou (2017)
* Lady Godiva (ikusten ez dena, ez da) (2017)
* Dublindarrak (2017)
* El baile de los años (2018)

## Ikus, gainera

* Euskal Herriko antzerki taldeen zerrenda

## Kanpo estekak

* (Gaztelaniaz) Ados Teatroaren webgunea
* Datuak: Q31187966
# Dniprova Txaika

Liudmyla Oleksiivna Vasylevska, jaiotzez Berezina (ukraineraz: Людмила Олексіївна Василевська (Березіна); Karlivka (Zeleny Jar), 1861eko azaroaren 1a/urriaren 20a – Hermanivka, 1927ko martxoaren 13a), Dniprova Txaika (euskaraz: «Dnieperreko Kaioa») izengoitiaz ezagunagoa, ukrainar idazle, itzultzaile eta irakaslea izan zen.

## Bizitza

Liudmyla Berezina Karlivka herrixkan jaio zen 1861ean. Aita errusiar apaiz ortodoxoa zuen eta ama, berriz, ukrainarra. Odesako ikastetxe pribatu batean ikasi zuen. Irakasle partikular gisa lan egin zuen eta gero herriko eskolan eta bigarren mailako ikastetxean irakatsi zuen. Ukrainako folklorea bildu zuen, besteak beste abesti herrikoiak. 1885ean Feofan Vasylevsky ukrainar historialariarekin ezkondu zen. Ukrainar abertzaletasuna Errusiako Inperioan zapalduta zegoenez, senar-emazteak poliziaren zaintzapean egoten ziren sarritan eta, 1905ean, Vasylevskaren idazlanak konfiskatu ziren.
Bere lehen poemak eta ipuinak ukrainar aldizkarietan argitaratu ziren. Haurrentzako poemak eta maitagarri-ipuinak eta Mykola Lysenkoren haurrentzako opereta batzuen libretoak idatzi zituen. Poesia ukraineraz zein errusieraz sortu zuen, eta suedierazko eta errusierazko literatura itzuli zuen ukrainerara.
Seme-alabak hazi zirenean, Vasylevska senarrarengandik banandu zen. Hermanivka herrian hil zen, 65 urte zituela. Bere idazlanen bilduma bat 1929an argitaratu zen eta beste bat 1931n.
2011n, Dniprova Txaikaren jaiotzaren 150. urteurrenean, bere irudia daraman oroigarrizko txanpon bat sortu zuten Ukrainan.

## Irudi galeria

* Tvory bilduma (1919)
* Dniprova Txaikaren hilobia
* Dniprova Txaika irudikatzen duen oroigarrizko txanpona

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2024-11-29).
* 1 2 3 4 (Ingelesez) «Dniprova Chaika» Internet Encyclopedia of Ukraine (Noiz kontsultatua: 2024-11-29).
* 1 2 3 (Ingelesez) Franko, Roma. (1998). «Dniprova Chayka (1861-1927) Biographical Sketch» Women's Voices in Ukrainian Literature (Language Lanterns Publications) (Noiz kontsultatua: 2024-11-29).
* ↑ (Ingelesez) «Dniprova Chaika» National Bank of Ukraine jatorrizkotik artxibatua (artxibatze data: 2015-01-22) (Noiz kontsultatua: 2024-11-29).

## Kanpo estekak

* Datuak: Q4163309
* Multimedia: Dniprova Chayka / Q4163309
# Ciboria amentacea

Ciboria amentacea Sclerotiniaceae familiako onddo espezie bat da. Ez du sukalderako balio. Haragi hutsala.
Sinonimoak: Peziza amentalis, Peziza julacea, Helotium amentaceum, Ciboria amentacea, Rutstroemia amentacea, Hymenoscyphus amentaceus, Helotium julaceum.

## Deskribapena

Karpoforoa: Kopa itxurakoa, 10 mm arteko diametrokoa, kolore uniformekoa: arre argia edo okre-arrexka, hezetasuna galtzean askoz argiagoa,
Hanka: Laburra edo luzea eta hazten den substratutik altxatu egiten du.
Etimologia: Ciboria terminoak igebelarraren fruitua esan nahi du. Amentacea epitetoak berriz esan nahi du, gerbatan, buruxketan edo infloreszentzietan.

## Jangarritasuna

Ez du sukaldaritzarako balio.

### Nahasketa arriskua

Ciboria caucus delakoarekin nahas daiteke, hau makalen gerbatan hazten da. Sclerotinia tuberosa espeziearekin ere bai, honek anemona basatiekin du lotura.

## Sasoia eta lekua

Klimatologiaren arabera hazten da. Ugaria udaberrian, lurrean erdi lurperatutako haltzen eta sahatsen gerba arretan.

### Banaketa eremua

Kanada, Ameriketako Estatu Batuak, Europa, Errusia, Kaukasia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 792 or. ISBN 84-404-0530-8..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Calvo Pérez Javi. (2006). El mundo de las setas, Asociacion Micológica Fungipedia, Es or..
* ↑ Ciboria amentacea: GBIF—the Global Biodiversity Information Facility.

## Kanpo estekak

* Datuak: Q1355557
* Multimedia: Ciboria amentacea / Q1355557